|  |  |  |
| --- | --- | --- |
| ОБЩИНА Х И Т Р И Н О 9780 Хитрино, ул.”Възраждане” № 45 тел.: 05341 2250, факс:05341 2120 e- mail: kmet@hitrino.org |  | **MUNICIPALITY OF H I T R I N O** **Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120** **e-mail: kmet@hitrino.org** |

**МОТИВИ:**

**I. Причини, които налагат приемане на Наредба за насърчаване на инвестициите с общинско значение в Община Хитрино и издаване на сертификат клас В**

Наредбата за насърчаване на инвестициите с общинско значение в Община Хитрино и издаване на сертификат клас В е изготвена на основание чл. 22з, ал. 1 от ЗНИ и е съобразена с последните изменения на закона и правилника за прилагането му. С тази наредба се определят условията, редът и прилагането на мерките за насърчаването на инвестициите на територията на община Хитрино и издаване на сертификат клас В.

Предоставените мерки за насърчаване на инвестициите с общинско значение са определени съгласно чл. 22з, ал. 3 от ЗНИ и ще се реализират чрез:

1. съкратени срокове за административно обслужване;

2. индивидуално административно обслужване;

3. придобиване право на собственост или ограничени вещни права върху имоти - частна общинска собственост, по реда на чл. 22а, ал. 1, т. 2 и 4 ЗНИ при спазване на условията по чл. 22а, ал. 2 - 8 и 13. Мярката се прилага, в случай че не е заявена от инвеститор по реда на чл. 18 при издаване на сертификат за инвестиция клас А, клас Б или за приоритетен инвестиционен проект за същия имот - частна общинска собственост.

Мерките ще се предоставят след издаване на сертификат за инвестиции клас В, въз основа на решение на Общински съвет Хитрино.

**II. Основни цели, които се поставят.**

Основната цел на Наредбата е повишаване конкурентноспособността на икономиката на Община Хитрино, подобряване на инвестиционния климат и създаване на нови работни места.

**III.** **Финансови и други** **средства за прилагане изискванията на наредбата**.

Не се предвижда да бъдат ангажирани финансови средства по прилагането на Наредбата.

**IV. Очаквани резултати.**

Създаване на стабилна подзаконова нормативна уредба.

**V. Съответствие с правото на Европейския съюз:** Наредбата съответства с разпоредбите на европейското законодателство.